
ประกาศสภาองค์การบริหารส่วนตำบลน้ำผุด
เรื่อง  การปิดประกาศรายงานการประชุมสภาองค์การบริหารส่วนตำบลน้ำผุด
สมัยประชุมสามัญ  สมัยที่  3  ครั้งที่  3  ประจำปี  พ.ศ. 2566

				

		อาศัยอำนาจตามระเบียบกระทรวงมหาดไทยว่าด้วยข้อบังคับการประชุมท้องถิ่น พ.ศ. 2547  ข้อ  33  วรรคท้าย และแก้ไขเพิ่มเติม (ฉบับที่ 2) พ.ศ. 2554 ให้เลขานุการสภาท้องถิ่นปิดประกาศรายงานการประชุม ที่สภาท้องถิ่นมีมติรับรองแล้วในที่เปิดเผย ณ  สำนักงานองค์กรปกครองส่วนท้องถิ่น
		บัดนี้  สภาองค์การบริหารส่วนตำบลน้ำผุด  ในการประชุมสมัยวิสามัญ  สมัยที่ 2  ประจำปี  พ.ศ. 2566 เมื่อวันที่ 1 พฤศจิกายน  พ.ศ. 2566 ได้รับรองรายงานการประชุม  สมัยประชุมสามัญ  สมัย ที่ 3  ครั้งที่  3  ประจำปี  พ.ศ. 2566  เมื่อวันที่  8  กันยายน  พ.ศ. 2566 แล้ว  
		จึงประกาศมาเพื่อทราบโดยทั่วกัน
     ประกาศ  ณ  วันที่  6  พฤศจิกายน  พ.ศ.  2566

			  สมปอง  สะดี
(นายสมปอง  สะดี)
ประธานสภาองค์การบริหารส่วนตำบลน้ำผุด















สำเนารายงานการประชุมสภาองค์การบริหารส่วนตำบลน้ำผุด
สมัยประชุมสามัญ  สมัยที่  3  ครั้งที่  3  ประจำปี  ๒๕๖6     
วันที่  8  กันยายน  พ.ศ. 2566  เวลา  09.๓๐  น.
ณ  ห้องประชุมสภาองค์การบริหารส่วนตำบลน้ำผุด
******************* 
ผู้มาประชุม
	ลำดับที่
	ชื่อ-สกุล
	ตำแหน่ง
	ลายมือชื่อ

	1
	นายสมปอง  สะดี
	ประธานสภา
	สมปอง  สะดี

	๒
	นายสมปอง  ปานแก้ว  
	รองประธานสภาอบต.น้ำผุด
	สมปอง  ปานแก้ว  

	3
	นายคล่อง แป้นแก้ว
	สมาชิกสภา หมู่ที่ 1
	คล่อง แป้นแก้ว

	4
	นายสมปอง  แก้วละเอียด
	สมาชิกสภา หมู่ที่ ๒
	สมปอง  แก้วละเอียด

	5
	นายธนกฤต ขุนดำ
	สมาชิกสภา หมู่ที่ ๓
	ธนกฤต ขุนดำ

	6
	นายปรีชา  ยังช่วย
	สมาชิกสภา หมู่ที่ ๔
	ปรีชา  ยังช่วย

	7
	นายวสันต์  นาศรี
	สมาชิกสภา หมู่ที่ ๕
	วสันต์  นาศรี

	8
	นายวิจิตร  สงหนอง
	สมาชิกสภา หมู่ที่ ๖
	วิจิตร  สงหนอง

	9
	นายสายชล  ชูเพชร    
	สมาชิกสภา หมู่ที่ 7
	สายชล  ชูเพชร

	10
	นายนูน มากแก้ว
	สมาชิกสภา หมู่ที่ ๑๐
	นูน มากแก้ว

	11
	นายประกิจ หนูจีด
	สมาชิกสภา หมู่ที่ 11
	ประกิจ หนูจีด

	12
	นายสินไชย ชูสีอ่อน
	สมาชิกสภา หมู่ที่ 1๒
	สินไชย ชูสีอ่อน

	13
	นายสมโชค  คงแป้น
	เลขานุการสภา
	สมโชค  คงแป้น



ผู้ลาประชุม
ไม่มี

ผู้ขาดประชุม

	ไม่มี




ผู้เข้าร่วมประชุม

	ลำดับที่
	ชื่อ-สกุล
	ตำแหน่ง
	ลายมือชื่อ

	๑.
	นายวิศาตร  แสงศรี  
	นายกองค์การบริหารส่วนตำบล
	วิศาตร  แสงศรี  

	๒.
	นายอุดม  จันสุข
	รองนายก อบต.
	อุดม  จันสุข

	๓.
	นายวิชาญ  แก้วลาย
	รองนายก อบต.
	วิชาญ  แก้วลาย

	4.
	นายชัยวัฒน์ เสนี
	เลขานุการนายก
	ชัยวัฒน์  เสนี

	5.
	นางธนิญาภรณ์ ทองแจ้ง
	หัวหน้าสำนักปลัด
	ธนิญาภรณ์  ทองแจ้ง

	6.
	นางสาวเสาวนีย์  ไวยรัตน์  
	ผู้อำนวยการกองคลัง
	เสาวนีย์  ไวยรัตน์  

	7.
	นายอาวุธ  ทองพราว
	ผู้อำนวยการกองช่าง
	อาวุธ  ทองพราว

	8.
	นางกรกานต์ จันทร์กระจ่าง
	 ผู้อำนวยการกองการศึกษา
	กรกานต์  จันทร์กระจ่าง

	9.
	นางสาวจิราภรณ์  แก้วคง
	ผู้อำนวยการกองสวัสดิการสังคม
	จิราภรณ์  แก้วคง

	10.
	นางวิภาวดี  ด้วงห้อย
	นักจัดการงานทั่วไป
	วิภาวดี  ด้วงห้อย


	
เริ่มการประชุมเวลา  09.๓๐ น.

นายสมโชค คงแป้น	เรียนประธานสภาฯ สมาชิกสภาอบต.ฯ คณะผู้บริหาร หัวหน้าส่วนราชการ และผู้เข้า   
เลขานุการสภาฯ  	ร่วมประชุม ทุกท่าน กระผม นายสมโชค คงแป้น เลขานุการสภาองค์การบริหารส่วนตำบลน้ำผุด  ขออนุญาตแจ้งการนัดประชุมสภาองค์การบริหารส่วนตำบลน้ำผุด  ตามที่สภาองค์การบริหารส่วนตำบลน้ำผุด  ได้มีมติกำหนดสมัยประชุมสามัญ  สมัยที่  3 ประจำปี พ.ศ. 2566 ตั้งแต่วันที่ ๑0 สิงหาคม ๒๕๖6 เป็นต้นไป  มีกำหนด  ๑๕  วัน  และได้ขอขยายระยะเวลาสมัยประชุมสภาองค์การบริหารส่วนตำบลน้ำผุด สมัยสามัญ สมัยที่ 3 ประจำปี พ.ศ. 2566 ออกไปอีก 15 วัน ตั้งแต่วันที่ 25 สิงหาคม - 8  กันยายน  พ.ศ.  2566  
ในการนี้ ประธานสภาองค์การบริหารส่วนตำบลน้ำผุด ได้กำหนดให้มีการประชุมสภาองค์การบริหารส่วนตำบลน้ำผุด สมัยประชุม สมัยสามัญ  สมัยที่ 3 ครั้งที่ 3 ประจำปี  2566  ในวันที่  8  กันยายน  พ.ศ. 2566  เวลา  09.30  น. เป็นต้นไป  ณ  ห้องประชุมสภาองค์การบริหารส่วนตำบลน้ำผุด  เพื่อพิจารณาตามระเบียบวาระ   ที่เกี่ยวข้อง
		บัดนี้ สมาชิกสภาฯ ครบองค์ประชุม ขอเชิญท่านประธานสภา อบต. จุดธูป เทียน บูชาพระรัตนตรัยและดำเนินการประชุมตามระเบียบวาระ ต่อไปครับ

ระเบียบวาระที่  ๑	เรื่องที่ประธานแจ้งให้ที่ประชุมทราบ
	-ไม่มี-

ระเบียบวาระที่  ๒	เรื่องรับรองรายงานการประชุม
(การประชุมสภาองค์การบริหารส่วนตำบลน้ำผุด  สมัยสามัญ  สมัยที่  3  ครั้งที่  2ประจำปี  พ.ศ. 2566  เมื่อวันที่  28  สิงหาคม  พ.ศ. ๒๕๖6)
ที่ประชุม		รับรองรายงานการประชุมโดยไม่มีการแก้ไข
	รับรอง  จำนวน  11  เสียง
	ไม่เห็นชอบ     -    เสียง
	งดออกเสียง     1   คน

ระเบียบวาระที่  ๓	กระทู้ถาม
				-ไม่มี-

ระเบียบวาระที่  ๔	เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว
				-ไม่มี-

ระเบียบวาระที่ 5 	เรื่องที่เสนอใหม่
5.1  ญัตติ ขออนุมัติกันเงินโดยไม่ได้ก่อหนี้ผูกพัน  จำนวน  6  รายการ
นายสมปอง สะดี		ญัตติขออนุมัติกันเงินโดยไม่ได้ก่อหนี้ผูกพัน จำนวน 6 รายการ ขอเชิญท่านนายกอบต.
ประธานสภา อบต.		น้ำผุด  ผู้เสนอญัตติ
นายวิศาตร  แสงศรี		เรียน  ประธานสภาฯ สมาชิกสภาองค์การบริหารส่วนตำบลน้ำผุด คณะผู้บริหาร หัวหน้า
 นายกอบต. น้ำผุด	ส่วนราชการ และผู้เข้าร่วมประชุมทุกท่าน  ผมขอเสนอญัตติ  ขออนุมัติกันเงินโดยไม่ได้ก่อหนี้ผูกพัน และขยายเวลาเบิกจ่ายเงิน จำนวน 6 รายการ  ตามข้อบัญญัติงบประมาณรายจ่าย ประจำปีงบประมาณ พ.ศ. 2566  ขององค์การบริหารส่วนตำบลน้ำผุด ได้รับความเห็นชอบจากสภาองค์การบริหารส่วนตำบลน้ำผุดและโดยอนุมัติของนายอำเภอเมืองตรัง  ได้ใช้บังคับตั้งแต่วันที่  1  ตุลาคม  พ.ศ. 2565  แล้วนั้น
			บัดนี้มีความจำเป็นต้องขออนุมัติสภาองค์การบริหารส่วนตำบลน้ำผุด กันเงินโดยไม่ได้ก่อหนี้ผูกพัน  จำนวน  6  รายการ  7,140,000  บาท (เงินเจ็ดล้านหนึ่งแสนสี่หมื่นบาทถ้วน)  รายละเอียดขออนุญาตปลัดอบต.ชี้แจง
นายสมปอง สะดี		อนุญาต ขอเชิญปลัดอบต.ชี้แจง
ประธานสภา อบต.	 
นายสมโชค  คงแป้น	เรียน  ประธานสภาฯ สมาชิกสภาองค์การบริหารส่วนตำบลน้ำผุด คณะผู้บริหาร หัวหน้า
  ปลัดอบต.น้ำผุด	ส่วนราชการ และผู้เข้าร่วมประชุม ทุกท่าน ญัตติ ขออนุมัติกันเงินโดยไม่ได้ก่อหนี้ผูกพัน  จำนวน  6  รายการ  มีดังนี้
     		          	กองช่าง  ขออนุมัติกันเงินโดยไม่ได้ก่อหนี้ผูกพัน  จำนวน  5  โครงการ  ดังนี้ 
1.  แผนงานอุตสาหกรรมและการโยธา งานก่อสร้าง งบลงทุน หมวดค่าที่ดินและสิ่งก่อสร้าง  โครงการปรับปรุงถนนสายบ้านน้ำผุด–เขาโหรง  รหัสทางหลวงท้องถิ่น ตง.ถ. 60 - 004  หมู่ที่  1,7,12  ต.น้ำผุด  ขอตั้งจ่ายรายการใหม่  จำนวน 190,000  บาท เพื่อจ่ายเป็นค่าปรับปรุงถนนสายบ้านน้ำผุด–เขาโหรง รหัสทางหลวงท้องถิ่น ตง.ถ. 60-004  หมู่ที่ 1,7,12 ต.น้ำผุด  ผิวถนนคอนกรีตเสริมเหล็ก ขนาดกว้าง 8.50 เมตร ขนาดยาว 16 เมตร หรือพื้นที่ไม่น้อยกว่า 136 ตร.ม. พร้อมรางระบายน้ำยาว 20 เมตร (ตามแบบ อบต.กำหนด) เป็นไปตามแผนพัฒนาท้องถิ่น (พ.ศ.2566-2570) เพิ่มเติมครั้งที่ 2/2566 ลำดับที่ 1 หน้าที่ 4 (กองช่าง)
เหตุผล เนื่องจากโครงการดังกล่าวอยู่ระหว่างดำเนินการ ขอกันเงินไว้ได้อีกไม่เกินระยะเวลา 1 ปี
2.  แผนงานอุตสาหกรรมและการโยธา งานก่อสร้าง งบลงทุน  หมวดค่าที่ดินและสิ่งก่อสร้าง  โครงการปรับปรุงถนนสายน้ำตกควนประ หมู่ที่ 5 (รหัสทางหลวงท้องถิ่น ตง.ถ. 60-012) ขอตั้งจ่ายเป็นรายการใหม่ จำนวน  500,000  บาท เพื่อจ่ายเป็นค่าปรับปรุงถนนสายน้ำตกควนประ หมู่ที่ 5 (รหัสทางหลวงท้องถิ่น ตง.ถ. 60-012) ท่อลอดเหลี่ยม ขนาด 1.80x1.50 เมตร ยาว 16.00 เมตร เป็นไปตามแผนพัฒนาท้องถิ่น (พ.ศ. 2566-2570) เพิ่มเติมครั้งที่ 3/2566  ลำดับที่  1 หน้าที่ 4 (กองช่าง)
เหตุผล เนื่องจากโครงการดังกล่าวอยู่ระหว่างดำเนินการ ขอกันเงินไว้ได้อีกไม่เกินระยะเวลา 1 ปี
3  แผนงานอุตสาหกรรมและการโยธา งานก่อสร้าง งบลงทุน หมวดค่าที่ดินและสิ่งก่อสร้าง  รายการค่าปรับปรุงอาคารห้องเก็บของ อบต.น้ำผุด ขอตั้งจ่ายเป็นรายการใหม่ จำนวน 73,000 บาท เพื่อจ่ายเป็นค่าปรับปรุงอาคารห้องเก็บของ อบต.น้ำผุด ขนาดกว้าง 7.00 เมตร ยาว 10.50 เมตร (ตามแบบ อบต.กำหนด) ไม่อยู่ในแผนพัฒนาท้องถิ่น ตามหนังสือกระทรวงมหาดไทย ด่วนที่สุด ที่ มท 0810.3/ ว 2931 ลงวันที่ 15 พฤษภาคม 2562 (กองช่าง)
เหตุผล เนื่องจากโครงการดังกล่าวอยู่ระหว่างดำเนินการ ขอกันเงินไว้ได้อีกไม่เกินระยะเวลา 1 ปี
4  แผนงานเคหะและชุมชน งานไฟฟ้าและประปา งบลงทุน หมวดค่าที่ดินและสิ่งก่อสร้าง โครงการติดตั้งระบบกระจายข่าวไร้สายอัตโนมัติพร้อมส่วนขยาย ระยะทาง 15,000 เมตร งบประมาณ 2,161,000 บาท เพื่อจ่ายเป็นค่าติดตั้งระบบกระจายข่าวไร้สาย อัตโนมัติพร้อมส่วนขยาย ระยะทาง 15,000 เมตร –ชุดเครื่องส่งระบบ Touch Screen พร้อมอุปกรณ์ จำนวน 1 ชุด –เครื่องกระจายข่าวภาครับ พร้อมอุปกรณ์ จำนวน 22 ชุด –ลำโพงฮอร์น 150 วัตต์ จำนวน 6 ชุด –เครื่องขยายเสียง 1,000 วัตต์ จำนวน 2 เครื่อง (ตามแบบ อบต.กำหนด) เป็นไปตาม พรบ.สภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติมจนถึงปัจจุบัน ปรากฏในแผนพัฒนาท้องถิ่น (พ.ศ. 2566 - 2570) เพิ่มเติม ครั้งที่ 1/2565 หน้า 6 ลำดับที่ 1 (กองช่าง)
เหตุผล เนื่องจากโครงการดังกล่าวอยู่ระหว่างดำเนินการ ขอกันเงินไว้ได้อีกไม่เกินระยะเวลา 1 ปี
5  แผนงานเคหะและชุมชน งานบริหารทั่วไปเกี่ยวกับเคหะและชุมชน งบลงทุน หมวดค่าครุภัณฑ์ยานพาหนะและขนส่ง ประเภทค่าครุภัณฑ์ ครุภัณฑ์ยานพาหนะและขนส่ง รถกระเช้าไฟฟ้า ชนิด 6 ล้อ เพื่อจ่ายเป็นค่าจัดซื้อรถกระเช้าไฟฟ้า ชนิด 6 ล้อ จำนวน 1 คัน งบประมาณ 2,680,000 บาท ครุภัณฑ์ดังกล่าวอยู่นอกเหนือบัญชีมาตรฐานครุภัณฑ์ แต่มีความจำเป็นต้องใช้เพื่อบริการประชาชน ซึ่งจัดหาตามราคาท้องตลาดอย่างประหยัด ปรากฏในแผนพัฒนาท้องถิ่น (พ.ศ. 2566-2570) เพิ่มเติมครั้งที่ 1/2565 ลำดับที่ 1 หน้า 12 (กองช่าง)
เหตุผล เนื่องจากโครงการดังกล่าวอยู่ระหว่างดำเนินการ ขอกันเงินไว้ได้อีกไม่เกินระยะเวลา 1 ปี

กองสวัสดิการสังคม ขออนุมัติกันเงินโดยไม่ได้ก่อหนี้ผูกพัน  จำนวน 1  โครงการ  ดังนี้
6.  แผนงานอุตสาหกรรมและการโยธา  งานก่อสร้าง  งบลงทุน ประเภทค่าที่ดินและสิ่งก่อสร้าง โครงการก่อสร้างโรงทอผ้าและอาคารจำหน่ายผลิตภัณฑ์ชุมชน หมู่ที่ 4 ตำบลน้ำผุด งบประมาณจำนวน 1,536,000 บาท เพื่อจ่ายเป็นค่าก่อสร้างอาคาร 1 หลัง ขนาดกว้าง 8.00 เมตร ยาว 16.00 เมตร (ตามแบบที่ อบต. กำหนด) ตั้งจ่ายเป็นรายการใหม่ (กองสวัสดิการ)  ปรากฏในแผนพัฒนาท้องถิ่น (พ.ศ.2566 -2570) เพิ่มเติมครั้งที่ 3 / 2566  ลำดับที่ 1 หน้า 7 
เหตุผล เนื่องจากโครงการดังกล่าวอยู่ระหว่างดำเนินการ  ขอกันเงินไว้ได้อีกไม่เกินระยะเวลา 1 ปี
เหตุผลในการขอกันเงิน จำนวน 6 โครงการ ระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินองค์การบริหารส่วนตำบล  พ.ศ. ๒๕๔๗ และแก้ไขเพิ่มเติม ถึง (ฉบับที่ 4) พ.ศ. 2561
  ข้อ ๕๙ ในกรณีที่มีรายจ่ายหมวดค่าครุภัณฑ์ที่ดินและสิ่งก่อสร้าง ยังมิได้ก่อหนี้ผูกพัน แต่มีความจําเป็นจะต้องใช้จ่ายเงินนั้นต่อไปอีก ให้องค์กรปกครองส่วนท้องถิ่นรายงานขออนุมัติกันเงินต่อสภาท้องถิ่นได้อีกไม่เกินระยะเวลาหนึ่งปี หากองค์กรปกครองส่วนท้องถิ่นยังมิได้ดําเนินการก่อหนี้ผูกพันตามเงื่อนไขใน วรรคหนึ่ง ให้ขออนุมัติขยายเวลาเบิกจ่ายเงินได้ไม่เกินอีกหนึ่งปีต่อสภาท้องถิ่น หรือกรณีมีความจําเป็นต้องแก้ไขเปลี่ยนแปลงรายการดังกล่าวที่ทําให้ลักษณะ ปริมาณ คุณภาพเปลี่ยน หรือ เปลี่ยนแปลงสถานที่ก่อสร้าง ให้ขออนุมัติเปลี่ยนแปลงและหรือขยายเวลาเบิกจ่ายเงินได้ไม่เกินอีก หนึ่งปีต่อสภาท้องถิ่นแล้วแต่กรณี และโครงการดังกล่าวต้องมีวัตถุประสงค์เดิมตามที่ได้รับอนุมัติให้กันเงินไว้  ขอนำเสนอต่อสภาอบต.ฯ  เพื่อพิจารณาขออนุมัติ กันเงิน จำนวน  6  โครงการ ขอบคุณครับ
นายสมปอง สะดี		ตามที่ท่านนายกองค์การบริหารส่วนตำบลน้ำผุด ได้เสนอญัตติขออนุมัติกันเงินโดยไม่ได้
ประธานสภา อบต.	ก่อหนี้ผูกพัน และได้มอบหมายปลัดอบต. ชี้แจง นั้น  มีสมาชิกท่านใดจะอภิปรายหรือไม่ ขอเชิญครับ
     ที่ประชุม		ไม่มีสมาชิกอภิปราย
 นายสมปอง สะดี	เมื่อไม่มีสมาชิกท่านใดอภิปราย  ผมขอมติที่ประชุมอนุมัติกันเงินโดยไม่ได้ก่อหนี้  ประธานสภา อบต.	จำนวน  6  โครงการ  สมาชิกท่านใดอนุมัติโปรดยกมือขึ้น
  มติที่ประชุม		อนุมัติ  11  เสียง  ไม่อนุมัติ  -  เสียง  งดออกเสียง  1  เสียง
5.2  รายงานผลการประเมินผลการจัดบริการสาธารณะตามเกณฑ์ชี้วัดและค่าขั้นต่ำมาตรฐานการจัดบริการสาธารณะขององค์การบริหารส่วนตำบลน้ำผุด

นายสมปอง สะดี		ขอเชิญ  นายกองค์การบริหารส่วนตำบลน้ำผุด  รายงานต่อสภาฯ
ประธานสภา อบต.	

นายวิศาตร แสงศรี	เรียน  ประธานสภาองค์การบริหารส่วนตำบลน้ำผุด และสมาชิกสภา อบต.น้ำผุด 
   อบต.น้ำผุด		และหัวหน้าส่วนราชการ  ทุกท่าน
สำนักปลัดสำนักนายกรัฐมนตรี โดยสำนักงาน ก.ก.ถ. ขอความร่วมมือองค์การบริหารส่วนตำบล  ดำเนินการตามขั้นตอนและวิธีการประเมินตนเอง และดำเนินการบันทึกข้อมูลตามแบบติดตามประเมินผล  จำนวน  8 ด้าน 64 ตัวชี้วัด ลงในโปรแกรมระบบประมวลผลเกณฑ์ชี้วัดและค่าเป้าหมายขั้นต่ำการจัดบริการสาธารณะขององค์กรปกครองส่วนท้องถิ่น โดยขอให้ดำเนินการให้แล้วเสร็จภายในวันที่ 21 กรกฎาคม  พ.ศ.2566
องค์การบริหารส่วนตำบลน้ำผุด ได้มีบันทึกข้อความสำนักปลัด ที่ ตง75901/       ว 638  ลงวันที่  1  มิถุนายน  พ.ศ. 2566  และดำเนินการประชุมคณะกรรมการประเมินครั้งที่ 1 ประจำปี 2566  เมื่อวันที่  2  มิถุนายน  พ.ศ. 2566  เวลา 10.00 น. ณ ห้องประชุมองค์การบริหารส่วนตำบลน้ำผุด โดยมีมติให้จัดส่งข้อมูล  ตามแบบ อบต.1 และแบบ            อบต.2 - 1 ถึง 2 - 6  ภายในวันที่ 30  มิถุนายน  พ.ศ. 2566  เพื่อจะได้นำข้อมูลลงในโปรแกรมระบบประมวลผลเกณฑ์ชี้วัด  และค่าเป้าหมายขั้นต่ำการจัดบริการสาธารณะขององค์กรปกครองส่วนท้องถิ่น  ในการนี้สำนักปลัด ได้ดำเนินการกรอกข้อมูลในโปรแกรมระบบประมวลผลเกณฑ์ชี้วัดและค่าเป้าหมายขั้นต่ำการจัดบริการสาธารณะ ขององค์กรปกครอง           ส่วนท้องถิ่น เสร็จเรียบร้อยแล้ว  รายละเอียดปรากฏตามเอกสารแนบ
สรุปผลการประเมินการจัดบริการสาธารณะ ประจำปีงบประมาณ พ.ศ.2566 แยกเป็น  8  ด้าน ดังนี้
ด้านที่  1  ด้านโครงสร้างพื้นฐาน 
ด้านที่  2  ผังเมือง
ด้านที่  3  ด้านสาธารณสุข บริการทางสังคม และคุณภาพชีวิต
ด้านที่  4  ด้านการศึกษา
ด้านที่  5  การป้องกันและบรรเทาสาธารณภัย
ด้านที่  6  ด้านการส่งเสริมเศรษฐกิจชุมชน อาชีพ การท่องเที่ยว และการลงทุน
ด้านที่  7  ด้านการจัดการทรัพยากรธรรมชาติและสิ่งแวดล้อม
ด้านที่  8  ด้านการส่งเสริมศิลปะ วัฒนธรรม ภูมิปัญญาชาวบ้าน และโบราณสถาน
นำข้อมูลที่ได้จากการประเมินผลมาตรฐานขั้นต่ำ  การจัดบริการสาธารณะขององค์การบริหารส่วนตำบลน้ำผุดประจำปี 2566 รายงานต่อที่ประชุมสภา  และประชาสัมพันธ์ทราบหรือเผยแพร่ผ่านช่องทางต่างๆ เพื่อให้ทราบผลการปฏิบัติงานของ อบต.  ต่อไป รายละเอียดตามเอกสาร จึงขอรายงานต่อที่ประชุมสภา เพื่อทราบ
นายสมปอง  สะดี	ตามที่ท่านนายกอบต. รายงานผลการประเมินผลการจัดบริการสาธารณะตามเกณฑ์ชี้วัดประธานสภา อบต.	และค่าขั้นต่ำมาตรฐานการจัดบริการสาธารณะขององค์การบริหารส่วนตำบลน้ำผุด
สมาชิกสภาฯ ท่านใดต้องการสอบถามเพิ่มเติมหรือไม่
ที่ประชุม		ไม่มีสมาชิกสอบถามเพิ่มเติม และรับทราบ
ระเบียบวาระที่  6	เรื่องอื่น ๆ  
นายวิศาตร  แสงศรี	เรียน  ประธานสภาฯ  สมาชิกสภาองค์การบริหารส่วนตำบลน้ำผุด  หัวหน้าส่วนราชการ  นายกอบต.น้ำผุด	และผู้เข้าร่วมประชุม ทุกท่าน ช่วงนี้ฝนตกชุก ขอให้ท่านสมาชิกสภาอบต. ทำการสำรวจ
ถนนซึ่งเป็นเส้นทางสัญจร  และขนส่งผลผลิตทางการเกษตรของประชาชนในพื้นที่      ที่ได้รับความเดือดร้อนจากการสัญจรไป มา  เช่น  ถนนไม่มีคูระบายน้ำ  ขอให้ท่านสมาชิกสภาอบต. แจ้งได้ที่กองช่าง
			ขอฝากสมาชิกสภาอบต. แนะนำ แก้ไขปัญหาความเดือนร้อนให้กับชาวบ้าน  และให้ท่านสมาชิกสภาอบต.ศึกษาเรียนรู้ กฎ ระเบียบต่าง ๆ เพิ่มเติม เพื่อเป็นแนวทางในการแนะนำชาวบ้าน  หรือสามารถมาปรึกษากับเจ้าหน้าที่อบต. ได้
นางสุมาลี  จำนงค์	เรียน ประธานสภาฯ สมาชิกสภาองค์การบริหารส่วนตำบลน้ำผุด คณะผู้บริหาร หัวหน้า
  รองปลัดอบต.      	ส่วนราชการ และผู้เข้าร่วมประชุมทุกท่าน
1. สำนักปลัด  องค์การบริหารส่วนตำบลน้ำผุด  จัดโครงการตามรอยพ่อ อยู่อย่างพอเพียง  วันที่  13  กันยายน  พ.ศ. 2566  ณ  ศูนย์เรียนรู้เศรษฐกิจพอเพียง  นายไม ไกรสุทธิ์ หมู่ที่ 2 ตำบลนาชุมเห็ด อำเภอย่านตาขาว จังหวัดตรัง เป้าหมาย เกษตรกร หรือประชาชนที่สนใจ เจ้าหน้าที่ อบต. คณะผู้บริหาร  สมาชิกสภาอบต. 
2. องค์การบริหารส่วนตำบลน้ำผุด  อำเภอเมืองตรัง  จังหวัดตรัง  ได้จัดตั้งหน่วยกู้ชีพเพื่อให้บริการประชาชนในการรับ - ส่งผู้ป่วยที่ประสบอุบัติเหตุ  เจ็บป่วยฉุกเฉินก่อนถึงโรงพยาบาล  ตามระบบบริการการแพทย์ฉุกเฉิน  เพื่อให้บริการประชาชนในเขตตำบลน้ำผุดและพื้นที่ใกล้เคียง ตั้งแต่ปี พ.ศ. 2561 ได้ดำเนินการออกรับผู้ป่วย ตั้งแต่เวลา 06.00 – 22.00  น. สำหรับในปีงบประมาณ พ.ศ. 2567 ตั้งแต่วันที่  1  ตุลาคม  พ.ศ. 2566  จะให้บริการประชาชนตลอด  24  ชั่วโมง ขอฝากท่านสมาชิกสภาอบต. ช่วยประชาสัมพันธ์ด้วยค่ะ ขอบคุณค่ะ
นางธนิญาภรณ์ ทองแจ้ง	เรียน ประธานสภาฯ สมาชิกสภาองค์การบริหารส่วนตำบลน้ำผุด คณะผู้บริหาร หัวหน้า 
 หัวหน้าสำนักปลัดอบต.  ส่วนราชการ  และผู้เข้าร่วมประชุมทุกท่าน  ขออนุญาตแจ้งงานที่เกี่ยวข้อง
1.  องค์การบริหารส่วนตำบลน้ำผุดได้เสนอ  หมู่ที่  6  ตำบลน้ำผุด  เข้าร่วมประกวดโครงการหมู่บ้านจัดการขยะ อาหารปลอดภัย “ถนนสะอาด ปราศจากขยะ 2 ข้างทางปลูกผักกินได้” เป็นตัวแทนของตำบลน้ำผุด เป็นโครงการของอำเภอ จะมีคณะกรรมการมาติดตามประเมิน  เมื่อวันที่  6  กันยายน  พ.ศ. 2566  ท่านนายกองค์การบริหารส่วนตำบลน้ำผุด ได้มอบหมายให้รองปลัดอบต. หัวหน้าสำนักปลัด และผู้ช่วยนักวิชาการเกษตร เข้าร่วมประชุมประจำเดือน  หมู่ที่  6  เพื่อพูดคุยกับผู้นำหมู่บ้าน ซึ่งผลจากการประชุมจะมีการจัดอบรมส่งเสริมเป็นหมู่บ้านปลอดขยะ  ตามโครงการส่งเสริมการมีส่วนร่วมของชุมชนในการคัดแยกขยะที่ต้นทาง องค์การบริหารส่วนตำบลน้ำผุด อำเภอเมืองตรัง จังหวัดตรัง ประจำปีงบประมาณ พ.ศ. 2566 ในวันที่ 14 กันยายน  พ.ศ. 2566  ณ  ศาลาอเนกประสงค์  หมู่ที่  6  ตำบลน้ำผุด  อำเภอเมืองตรัง  จังหวัดตรัง  เป้าหมายคือประชาชนในหมู่ที่  6  หากหมู่บ้านต้องการเข้าร่วมโครงการดังกล่าว ก็สามารถแจ้งความประสงค์ได้ จะเป็นประชาชนและเด็กนักเรียน จากการปรึกษาหารือได้แนะนำการของบประมาณจากกองทุนหลักประกันสุขภาพ เพื่อส่งเสริมในเรื่องของการจัดการสิ่งแวดล้อม หมู่บ้านปลอดขยะ และอาหารปลอดภัย หมู่บ้านก็ได้เข้าใจในเรื่องดังกล่าวมากขึ้น และคาดว่าจะมีการเสนอของบประมาณมาเพื่อใช้นำไปต่อยอดในหมู่บ้านต่อไป  หากหมู่บ้านไหนต้องการให้ทางเจ้าหน้าที่เข้าไปพูดคุยในที่ประชุม เพื่อจะชี้แจงการของบประมาณนำไปพัฒนาหมู่บ้านสามารถประสานมาได้ เจ้าหน้าที่จะลงไปให้คำแนะนำ
2.  องค์การบริหารส่วนตำบลน้ำผุดได้จัดตั้งกองทุนดูแลผู้สูงอายุระยะยาวที่มีภาวะพึ่งพิงโดยให้ศูนย์พัฒนาคุณภาพชีวิตเป็นผู้รับงบประมาณไปดำเนินการ โดยมี นายอุดม  จันสุข ตำแหน่ง  รองนายกอบต. เป็นประธานศูนย์ฯ ซึ่งที่ผ่านมาก็ได้จัดบริการโดยที่ดูแลผู้สูงอายุที่มีภาวะพึ่งพิงในชุมชน  จำนวน  23  ราย  โดยได้มีการของบเพิ่มเติมในส่วนของการจัดซื้อผ้าอ้อมผู้ใหญ่ เพื่อนำไปมอบให้กับผู้ที่มีความยากลำบากที่มีความจำเป็นต้องใช้  หากสมาชิกสภาอบต. พบเจอผู้สูงอายุในหมู่บ้านของท่าน หรือบุคคลอื่นที่มีความยากลำบาก มีภาวะพึ่งพิง มีความจำเป็นต้องใช้ผ้าอ้อม หรือต้องการให้หมอเข้าไปประเมินค่า LDL จะเข้ามาสู่กระบวนการของการดูแลผู้ที่มีภาวะพึ่งพิงเหล่านี้ได้หรือไม่ ขอความร่วมมือจากทุกท่าน ให้ช่วยดูในพื้นที่หากพบเจอก็ให้ประสานมาโดยด่วน  ขอบคุณค่ะ
น.ส.เสาวนีย์ ไวรัตน์	เรียน ประธานสภาฯ สมาชิกสภาองค์การบริหารส่วนตำบลน้ำผุด คณะผู้บริหาร หัวหน้า
ผอ.กองคลัง		ส่วนราชการ  และผู้เข้าร่วมประชุมทุกท่าน  ขอความร่วมมือประชาสัมพันธ์จากขอขยาย  เวลาในการชำระภาษีที่ดินและสิ่งปลูกสร้าง เสนอนายกเพื่อลงนามขยายในการชำระเสร็จสิ้นภายในวันที่  31  กรกฎาคม  พ.ศ. 2566  ตอนนี้ก็ได้เลยกำหนดระยะเวลาการในการขยายเวลา งานจัดเก็บรายได้ก็ได้ส่งหนังสือแจ้งไปยังผู้มีหน้าที่ชำระภาษีว่าให้มาติดต่อชำระภาษี  ใกล้จะสิ้นปีงบประมาณแล้ว หากยังไม่ได้ชำระก็ต้องตั้งผู้มีหน้าที่ชำระภาษีเป็นลูกหนี้ค้างชำระ ขอความร่วมมือจากสมาชิกสภาอบต. ทุกท่าน หากมีประชาชนมาสอบถามเรื่องการชำระภาษี  สามารถมาติดต่อได้ที่งานจัดเก็บรายได้  ขอบคุณค่ะ
น.ส.จิราภรณ์  แก้วคง	เรียน ประธานสภาฯ สมาชิกสภาองค์การบริหารส่วนตำบลน้ำผุด คณะผู้บริหาร หัวหน้า 
  ผอ.กองสวัสดิการฯ      ส่วนราชการ  และผู้เข้าร่วมประชุมทุกท่าน  กองสวัสดิการสังคมได้ดำเนินการแจกหนังสือขอความร่วมมือประชาสัมพันธ์ให้ผู้สูงอายุที่ได้รับสิทธิ์ในการลงทะเบียนเพื่อรับสวัสดิการแห่งรัฐ ปี พ.ศ. 2565 
ผู้สูงอายุที่ยังไม่ดำเนินการผูกพร้อมเพย์กับธนาคาร  จำนวน  145  คน  จาก 12 หมู่บ้านในตำบลน้ำผุด ซึ่งรัฐบาลจะดำเนินการจ่ายเงินสวัสดิการเพิ่มเติมเดือนละ 100 บาท  ตั้งแต่เดือนเมษายน ถึง กันยายน 2566  จำนวน  6  เดือน  จะได้เงินเพิ่ม 600  บาท  ถ้าไปผูกพร้อมเพย์ด้วยตนเองสามารถนำบัตรประชาชนและสมุดธนาคารไปยังธกส. ได้เลย  ถ้าไม่สามารถดำเนินการด้วยตนเอง ต้องมีหนังสือยินยอมให้ดำเนินการ  ก็จะต้องไปที่คลังจังหวัด  ซึ่งจะต้องใช้สมุดบัญชีธนาคารบัตรประชาชนและเอกสารของ ผู้ที่ได้รับความยินยอมให้ไปดำเนินการแทนด้วย และกองสวัสดิการสังคมฯ ยินดีอำนวยความสะดวกในการถ่ายเอกสารหนังสือยินยอมให้กับทุกท่าน  ขอบคุณค่ะ
ที่ประชุม	รับทราบ	
นายสมปอง  สะดี	หากไม่มีสมาชิกท่านใด เสนอเรื่องอื่น ๆ แล้ว  ผมขอขอบคุณเพื่อนสมาชิกคณะ
  ประธานสภาฯ	ผู้บริหาร และผู้เข้าร่วมประชุมทุกท่าน สำหรับวันนี้ ขอปิดประชุม
เลิกประชุมเวลา  10.20  น.

					(ลงชื่อ)	   สมโชค  คงแป้น   ผู้บันทึกการประชุม
						(นายสมโชค  คงแป้น)
					เลขานุการสภาองค์การบริหารส่วนตำบลน้ำผุด

คณะกรรมการตรวจรายงานการประชุมได้ตรวจสอบรายงานการประชุมเรียบร้อยแล้ว ปรากฏว่า

 ถูกต้อง   เป็นไปตามระเบียบวาระการประชุม

 ไม่ถูกต้อง	ได้แก่........................................................................................................................

				(ลงชื่อ)    คล่อง  แป้นแก้ว    ประธานกรรมการตรวจรายงาน
				         (นายคล่อง  แป้นแก้ว)

				(ลงชื่อ)      วิจิตร  สงหนอง     กรรมการตรวจรายงาน
					(นายวิจิตร  สงหนอง)

				(ลงชื่อ)     ปรีชา  ยังช่วย      กรรมการตรวจรายงาน/เลขานุการ
				           (นายปรีชา  ยังช่วย)

ได้รับรองรายงานการประชุมแล้ว ในการประชุมสภาฯ สมัยประชุม สมัยวิสามัญ  สมัยที่  2    ครั้งที่ 	   .
เมื่อวันที่  1  เดือน  พฤศจิกายน  พ.ศ. 2566  .

(ลงชื่อ)    สมปอง  สะดี        
				          (นายสมปอง  สะดี)
     ประธานสภาองค์การบริหารส่วนตำบลน้ำผุด

